
Es revisa la fauna de gasteròpodes terrestres fòssils del Pleistocè de les Pitiüses, tenint 
en compte els tipus de jaciments, els diferents estats de preservació, ¡les probables edats 
dels fòssils. Es tracta d'una fauna rica i variada, comprenent entre 17 i 21 espècies (n'hi 
ha quatrede rang taxonòmicincert). Totes semblen endèmiques, encara que emparentades 
amb d'altres, trobades vivents o fòssils, a les Gimnèsies, Còrsega i Sardenya, i el vessant 
mediterrani meridional de la Península Ibérica. Hom interpreta aquesta fauna antiga com 
a resultat de vicariança, causada per la fragmentació litosfèrica gradual que comportà ta 
formació de la Mediterrània occidental durant el Neogen. Els dipòsits més recents 
contenen només espècies endèmiques vivents actualment. S'infereix l'existència d'un 
episodi d'extinció en massa, molt anterior a l'arribada dels humans: afectà també, per bé 
que en menor grau, les Gimnèsies. Es tracta d'un esdeveniment important, registrat així 
mateix en el registre fòssil de vertebrats terrestres. Encara que se'n desconeix la causa, 
aquesta podria haver estat un canvi en el nivell de la mar, o una erupció volcànica. La major 
part de la fauna actual de mol.luscs no marins de les Pitiüses és el resultat d'introduccions, 
voluntàries o accidentals, pels humans. 

Paraules clau: mol.luscs terrestres, Quaternari, Pitiüses, Mediterrània occidental, 
biogeografia. 


FOSSIL TERRESTRIAL MOLLUSCS FROM THE PITYUSIC ISLANDS The Pleistocene 
terrestrial gastropod fauna of the Pityusic Islands is reviewed, taking into account the types 
of sediments, the various preservation states, and the probable ages of the fossils. This 
is a rich and varied fauna, comprising between 17 and 21 species (four are of questionable 
taxonomic rank). All appear to be endemic, although closely related to others living or fossil 
from the Gymnesics (northern Balearics), Corsica and Sardinia, and the southeastern sec- 
tor of the Iberian Peninsula. This ancientfaunais interpreted as the result of vicariance trig- 
gered by gradual lithospheric fragmentation during the Neogene formation of the Western 
Mediterranean. The most recent deposits contain only those living species that are ende- 
mic. A mass extinction eventis inferred, which took place well before the arrival of humans. 
This important event affected also the terrestrial vertebrates, and in a lesser degree the 
faunas of the Gymnesics. Its cause remains unknown, although it may have involved a 
change in sea level or a volcanic eruption. Mostof the present non-marine molluscan fauna 
of the Pityusics is the result of introductions, deliberate or accidental, by humans. 

Introducció 


L'estudi dels mol.luscs terrestres 
fóssils pot constituir una contribució 
essencial al nostre coneixement de la 
prehistória. Comparant-los amb altres 
grups zoológics utilitzats de manera 
frequent com a indicadors de condicions 
ambientals pretérites, són generalment 
més sensibles als canvis de temperatura 
que no els mol-luscs marins, mentre que 
llur tegument permeable, a diferència dels 
vertebrats terrestres, els fa molt sensibles 
als canvis d'humitat; la combinació d'amb- 
dues característiques fa que els mol-luscs 
no marins siguin excel.lents indicadors 
dels ambients i climes del passat. 

Encara que l'acció humana hagi alte- 
rat en gran mesura la distribució de di- 
verses espècies recents de caragols, és 
possible deduir una informació considera- 
ble sobre els climes del passat per com- 
paració amb els hàbitats actuals dels mol- 
luscs, sobre tot tenint en compte que en 
la majoria de faunes pleistocèniques no 
es troben espècies extingides avui en dia. 

En el cas de les llles Pitiüses, a més 
d'inferir els ambients i climes del passat, 
hom pot també esbossar la història de la 
colonització de l'arxipèlag, incloent el re- 
gistre d'episodis d'extinció. Ara bé, les 
interpretacions que se'n puguin fer reque- 
reixen molta cura, car un registre fossilífer 
incomplet pot suggerir més episodis 
d'extincions locals que els que en realitat 
s'hi hagin esdevingut. 

Malgrat les limitacions inherents a la 
recerca paleobiológica, la seqüéncia de 
faunes de caragols establerta a les 
Pitiüses ja forneix una clau per a establir 
correlacions: el patró general d'esdeveni- 
ments que apareix és similar al conegut 
de Mallorca i Menorca (anomenades 
Gimnésies, i que juntament amb les Pitiü- 

ses formen el conjunt de les Balears), 
encara que més accentuat. En aquest 
treball es documenta la composició i estat 
de conservació de la fauna malacològica 
trobada en jaciments prehumans d'Eivissa 
i Formentera, com a base per a discutir el 
coneixement actual dels climes passats, 
així com de la història dels caragols i lli- 
macs terrestres a les illes Pitiuses, la qual 
apareix íntimament lligada a la història 
geològica de l'arxipèlag. Les figures són 
totes del primer autor. 


Els dipòsits 


Els molluscs no marins fòssils es 
troben en diferents tipus de dipòsits, els 
quals sovint revelen una informació consi- 
derable sobre l'ambient de deposició. 
Encara que aquest pot no coincidir amb 
l'hàbitat dels caragols, l'anàlisi dels 
sediments s'afegeix al coneixement dels 
ambients pretèrits, de manera que és 
important considerar breument els 
principals tipus de dipòsits on apareixen 
restes de mol.luscs terrestres a Eivissa i 
Formentera. És convenient dividir els 
sediments en dipòsits arenosos i altres. 

Hom pot distingir tres categories, 
amples i sovint solapades, de sediments 
arenosos amb mol.luscs no marins. En 
primer lloc, les arenes de platja es poden 
reconèixer per laminacions creuades de 
petita escala o de llit pla, i sobre tot, per 
la presència de fòssils marins massa 
grans com per haver estat transportats 
terra endins pel vent. De vegades hom 
pot veure una transició des d'una zona 
marina (a sota) fins a una de no marina (a 
sobre), dintre d'una mateixa unitat que 
sigui prou potent: al llarg de la costa sud 
de la Badia de Sant Antoni, per exemple, 
en un gruix de 0,5 m s'hi pot observar el 

canvi d'arenes de platja amb moltes 
conquilles marines a unes arenes dunars 
amb conquilles d'espécies de Trochoidea 
(Xerocrassa), abundants, i de Jberellus, 
més rares. 

Les arenes de les platges es despla- 
cen vers l'interior, on hi tendeixen a for- 
mar dunes de diferents tipus. Es tracta de 
sediments que, independentment de les 
condicions de deposició, contenen sem- 
pre una elevada proporció d'esquelets 
calcaris de petits organismes marins, 
majoritàriament foraminífers, mol-luscs, 
ostrácodes, i restes d'algues i coralls. 
Atenent a l'ambient de deposició, les 
arenes desplaçades pel vent (eolianites) 
es poden dividir, al seu torn, en dues 
categories principals. En primer lloc, les 
arenes que formaven dunes massives 
donaren lloc a dipòsits de gran escala, 
amb angle elevat i una estratificació 
creuada. Un bon exemple es troba al barri 
antic d'Es Penyals, sobre la banda de 
migjorn de la Badia de Sant Antoni, just a 
ponent de la Cala des Torrent, un altre 
exemple menys notable el constitueix la 
base de la secció de Cala Salada. Ja que 
sobre les dunes que es mouen activament 
hi creix poca vegetació, i els dipòsits 
tendeixen a acumular-se ràpidament, els 
fòssils de mol.luscs no marins hi són rars 
o absents. 

El segon tipus d'eolianita representa 
les arenes atrapades per l'efecte de pan- 
talla de la vegetació. Aquestes eolianites 
són generalment de mida petita, tenen un 
angle baix i estratificació creuada, i 
contenen molts restes d'arrels (rizomor- 
fes) que hi penetren, sovint verticalment. 
En alguns casos hom pot trobar senyals 
d'una duna mòbil estabilitzada per la 
vegetació, amb rizomorfes penetrant per 
la superfícies superior de la duna. 
Aquests dipósits acostumen a contenir 

moltes conquilles de caragols terrestres, 
car aquests podien viure en la vegetació, 
i a més el ritme de deposició era més lent. 

Actualment es poden observar a 
Eivissa exemples recents d'ambdós tipus 
de dunes: n'hi ha de gran magnitud a la 
reraplatja de la Platja de Migjorn, a llevant 
de La Canal, a la part més meridional de 
Villa, mentre que s'estan formant arenes 
atrapades per la vegetació a quasi qualse- 
vol indret de la costa. L'abséncia de con- 
quilles en una d'aquestes eolianites pot 
indicar unes condicions massa extremes 
per a la vida dels caragols terrestres, peró 
també podria esser que les aigües d'es- 
correntia les haguessin dissolt, després 
de llur deposició, peró abans de la conso- 
lidació del sediment; aquesta darrera 
explicació resulta improbable per a les 
arenes que encara retenen microfóssils 
calcaris, els quals haurien estat els 
primers en dissoldre's. 

Els dipósits no arenosos que conte- 
nen molluscs no marins poden esser de 
gra fi o de gra gruixut, i no són rares les 
mescles d'ambdós. Els més senzills de 
comprendre són els sóls fóssils, els quals 
presenten normalment un color vermell- 
brunenc, rarament amiden més de 30 cm 
de gruix, i es troben per damunt d'altres 
tipus de dipòsits, tals com les eolianites. 
Normalment representen els residus inso- 
lubles que resten després de la dissolució 
dels sediments més profunds, per la qual 
cosa contenen molt òxid de ferro —d'aquí 
llur color de rovell— i un percentatge petit 
de grans de quars. Els sòls poden mos- 
trar perfils, i sovint mostren el desenvolu- 
pament de crostes, amb laminacions 
primes o sense elles, i que poden esser 
bretxoses: les crostes laminades normal- 
ment es formen com a consequència del 
creixement de líquens incrustants a les 
superfícies rocalloses, mentre que la 

bretxació es deu generalment a l'acció 
excavadora de les arrels. La combinació 
d'aquests carácters és una clara indicació 
de meteorització subaérea, i de la forma- 
ció de sóls. Per bé que la dissolució és 
predominant als estrats superiors dels 
sòls, quan aquests fossilitzen contenen 
sovint restes de caragols, encara que 
normalment apareixen només com a 
motlles naturals, havent-ne desaparegut 
les conquilles. 

A les valls amples s'hi poden acumu- 
lar sediments al-luvials i còdols. Aquests 
dipòsits normalment estan també tenyits 
d'un bru vermellós, perquè deriven 
directament dels sòls dels vessants de la 
vall. A més, sovint mostren els efectes de 
les aigues corrents, i en molts casos es 
poden veure els còdols caiguts als estrats 
inferiors. Evidentment, els dipòsits allu- 
vials es formen durant periodes plujosos, 
però no necessàriament indiquen un clima 
humit: als deserts moderns, per exemple, 
se'n formen durant.les pluges sobtades. 
Els dipòsits al-luvials no són en general 
gaire fossilíters, però la diversa fauna de 
Cala Salada prové quasi exclusivament 
d'aquest tipus de sediments; així i tot, la 
secció mostra tres eolianites separades 
per dues seqüéncies al-luvials gruixudes, 
però només els sediments més baixos i la 
zona de còdols lliuren molluscs (Paul, 
1982a). Hom en troba altres exemples 
ben exposats a Sa Caleta, així com a la 
majoria de les altres valls. 

Finalment, cal esmentar els dipòsits 
cavernícoles, formats per sediments que 
deriven dels sòls que hi ha a la superfície 
exterior de les cavitats naturals. La matriu 
és, doncs, vermellosa i de gra fi, amb més 
o menys cimentació calcàrea, i envolta 
nombroses conquilles de caragols terres- 
tres. A Eivissa es coneixen tres jaciments 
d'aquest tipus: la Cova de Ca Na Reia 

(Torres i Alcover, 1981; Gasull i Alcover, 
1982), la Cova d'En Jaume Orat i l'avenc 
d'Es Pouàs; només s'han estudiat els 
materials procedents de la primera cova 
(Paul, 1984), encara que hom esmenta 
aquí alguns resultats preliminars de les 
investigacions que es duen a terme sobre 
els fóssils dels altres dos indrets. A For- 
mentera, s'ha registrat la preséncia de 
caragols fóssils en un dipósit cavernícola 
de la costa de llevant de Formentera 
(Escandell i Colom, 1960; Colom, 1962). 


La fauna 


La fauna fòssil de mol.luscs terres- 
tres coneguda a les Pitiüses és relativa- 
ment rica i variada. Malgrat que per a la 
majoria d'espécies trobades encara resta 
per fer una investigació taxonómica deta- 
llada, ja es pot concloure que està 
composta principalment per helicoideus, i 
que té un carácter marcadament endè- 
mic, amb fortes afinitats amb altres 
regions de la Mediterrània occidental. 

En aquest apartat les espécies de 
Trochoidea (Xerocrassa) s'han separat 
arbitráriament de la resta de la fauna, 
degut a la gran quantitat de subspécies 
recents i fóssils, amb un estatus taxonó- 
mic encara incert, que se n'han descrit de 
les Pitiuses. Les formes fòssils d'aquest 
grup es descriuen breument a la fi 
d'aquest apartat. Fora d'aixó, l'ordre de 
tractament segueix el de Zilch (1960) i 
Altaba (1991). 


Tudorella cf. ferruginea (Lamarck, 1822) 
Fig. 1 

Es coneixen espécimens atribuibles 
a T. ferruginea als sediments inferiors i als 
códols de Cala Salada (Paul, 1982a), i a 
les bretxes cavernícoles de la Cova de Ca 
Na Reia (Torres i Alcover, 1981; Gasull i 

Alcover, 1982; Paul, 1984). Els caracte- 
rístics opercles són abundants en aquesta 
darrera localitat. 

T. ferruginea és un fóssil frequent al 
Pleistocé inferior de les Gimnésies (Mer- 
cadal et al., 1970; Cuerda, 1975). Actual- 
ment 7. ferruginea només viu a Mallorca, 
Menorca, Cabrera, i la majoria dels illots 
que les circunden; les citacions de la seva 
presència actual a les Pitiúses o a la 
Península Ibérica són errònies (Gasull, 
1964a; Ibáñez i Alonso, 1980; Altaba, 
1991, 1992). 

La taxonomia de diverses formes 
fóssils determinades com a Tudorella 
ferruginea fora de les Gimnésies neces- 
sita revisió. Els exemplars eivissencs són 
més esvelts, i presenten una escultura 
espiral més delicada. Una forma afí ha 
estat assenyalada del Pliocé de Sardenya 
(Esu, 1978; Esu i Kotsakis, 1983), distin- 
gible per una major globositat (Cuerda et 
al, 1982). També hi ha diferéncies apa- 
rents amb Tudorella baudoni Michaud, 
1862, del Pliocé de la vall del Roine (ESU, 
1978), així com de diverses formes del 
Miocé d'Alemanya, Hongria, Polónia, i de 
la Península Ibérica (Esu i Kotsakis, 
1983). 


Leiostyla sp. Fig. 2 

Se'n va obtenir una única conquilla a 
les mostres de la Cova de Ca Na Reia 
(Paul, 1984). Es tracta d'un exemplar 
incomplet i que es va fragmentar en dos 
trossos, la qual cosa exclou establir-ne la 
identitat específica. 

No es coneix cap altra Lejostyla, ni 
vivent ni fòssil, a les Balears, però n'hi ha 
algunes al Magrib, als arxipélags macaro- 
nèsics, i a les illes Britániques; es co- 
neixen Leiostyla fòssils al Miocè d'Europa 
oriental i central. L'existència d'aquest fòs- 
sil implica que l'àrea de distribució del gè- 

Fig. 2. Leiostyla sp. Aquest és l'únic exemplar 
conegut, procedent de la Cova de Ca Na Reia. 
Leiostyla sp. This is the only known specimen, from 
Cova de Ca Na Reia. 


nere ha sofert una contracció substancial, 
i possiblement també que a Eivissa vis- 
qués una espécie endémica avui extin- 
gida. 


Oxychilus (O.) pityusanus Riedel, 196 
Fig. 3 ; 
Es coneixen conquilles típiques 
d'aquest petit caragol zonítid als sedi- 
ments inferiors de Cala Salada (Paul, 
1982a), a la Cova de Ca Na Reia (Paul, 
1984) i a la Cova d'En Jaume Orat, tambe 
apareix als dipòsits, probablement més 

recents, de Cala Xucla i Cala d'Hort (Paul, 
1982a). Es tracta d'una espécie endémica 
de les Pitiüses, les troballes fòssils de la 
qual es confinen a Eivissa. 


Limax cf. majoricensis (Heynemann, 
1863) Fig. 4 

Al dipòsit de la Cova de Ca Na Reia 
es troben conquilles que hom pot assignar 
amb certesa a una espécie de Limax, 
possiblement L.majoricensis (Paul, 1984). 
La relativa abundància d'aquestes con- 
quilles internes (anomenades lima-cel.les) 
a la Cova de Ca Na Reia, i llur aparent ab- 
séncia a altres bandes, podria reflectir els 
hàbits troglófils dels llimacs, els quals són 
particularment susceptibles a la desseca- 
ció, i cerquen indrets humits i ombrívols. 

Les limacel.les forneixen pocs o cap 
caràcter diagnòstic a nivell específic, però 
sembla raonable atribuir aquests fòssils a 

l'única espècie de llimac nadiva a les 
Balears (Paul, 1982b; Gasull, 1984), la 
qual probablement hi ha tingut una llarga 
história d'ocupació. De tota manera, es 
poden reconéixer dos tipus de limacel-la 
en el material fóssil, la qual cosa podria 
indicar que existia més d'una espècie de 
gasterópode nu (Paul, 1984). 


Rumina cf. decollata (Linné, 1758) Fig. 
5 

Aquesta espécie es coneix provinent 
dels sediments inferiors de Cala Salada, 
on és abundant una forma excepcional- 
ment petita (Paul, 1982a), i de la Cova de 
Ca Na Reia, on es recolliren uns pocs 
espécimens, un dels quals, com a mínim, 
és de talla normal (Paul, 1984). ` 

Avui en dia, Rumina decollata és de 
mida forga variable, i està àmpliament 
expandida: és autofértil, de manera que 
un únic individu pot originar una colònia, i 





Fig. 4. Sèrie de creixement de Limax cf. majoricensis. Cova de Ca Na Reia. 
Growth series of Limax cf. majoricensis. Cova de Ca Na Reia. 

aquesta capacitat li ha permés d'esten- 
dre's, sovint a causa del comerc, per tota 
la conca Mediterránia, així com a Sudafri- 
ca i a l'oest dels Estats Units (Altaba, 
1992). 

A Mallorca i Menorca es troben 
Rumina fòssils, sovint comuns i molt més 
grans que les formes actuals, aquests 
fòssils s'han adscrit a una var. maxima 
Bourguignat, que pot esser la mateixa que 
R. atlantica Pallary, la qual es va descriu- 
re del suposat Pliocè d'Oran. Sembla que 
Rumina es va extingir a les Gimnèsies a 
començaments de la glaciació Riss 
(Mercadal et al, 1970; Cuerda, 1975), 
encara que recentment han estat trobats 

alguns exemplars en sediments més 
recents (Cuerda, com. pers.). Una situa- 
ció similar sembla haver esdevingut a les 
Pitiuses, on Flumina és desconeguda a 
tots els dipòsits de la darrera glaciació i 
postglaciars. Els fòssils d'aquest gènere 
necessiten un estudi detallat, donat que 
poden representar més d'una línia filètica, 
en el qual cas caldria reconèixer espècies 
autòctones avui extingides. 


Sphincterochila ct. candidissima 
(Draparnaud, 1801) Fig. 6 

Una conquilla i diversos motlles 
interns provinents de la Cova de Ca Na 
Reia han estat assignats a Sphinctero- 





Fig. 6. Sphincterochila cf. candidissima de la Cova de Ca Na Reia. 
Sphincterochila cf. candidissima de la Cova de Ca Na Reia. 

chila candidissima (Paul, 1984). Les diver- 
ses espécies de Sphincterochila viuen en 
indrets eixuts i descoberts, on la conquilla 
clara i gruixuda permet de reflectir una 
gran part de la radiació incident. 

A les Pitiüses, S. candidissima no- 
més es troba a la costa sud d'Eivissa i a 
Formentera, mentre que és absent de les 
Gimnésies (Paul, 1982b; Gasull, 1984). 
La seva distribució és circummediterrània, 
probablement com a conseqüéncia del 
transport humà (Germain,. 1930); tan- 
mateix, a les Balears mai no s'havien tro- 
bat fóssils d'aquest génere. La conquilla 
bombada, llisa, opaca i blanca n'és carac- 
terística, però els fòssils esmentats són 
més petits i globulosos que els exemplars 





recents, per la qual cosa hom no pot des- 
cartar que es tracti d'una espècie distinta, 
endèmica i extingida. 


Oestophora dentata Paul, 1984 Fig.7 
Les conquilles d'aquesta espécie són 
relativament rares, peró es troben als 
sediments inferiors de Cala Salada 
(«Helicodontinae sp. A»: Paul, 1982a) i a 
la Cova de Ca Na Reia (Paul, 1984). Els 
fossils de la darrera localitat són més 
complets, encara que més frágils. L'espé- 
Cie es caracteritza pel seu ombilic obert i 
perspectiu, i per l'obertura oval, situada 
en un angle elevat respecte a l'eix d'enrot- 
llament, i vorejada pel peristoma reflectit i 
guarnit amb una denticulació palatal. 





Fig. 7. Oestophora dentata de la Cova de Ca Na Reia. Noteu la dent prominent a la banda palatal del 


llavi. 


Oestophora dentata from Cova de Ca Na Reia. Notice the prominent tooth on the palatal margin of the 


lip. 

Aquest endemisme eivissenc, cone- 
gut ünicament com a fóssil, és molt similar 
a un ünic exemplar procedent de la forma- 
ció Su Casteddu, a Sardenya, assignat 
provisionalment per Esu (1978) a Oesto- 
phora (Suboestophora) kuiperi Gasull, 
1966, endémica del Massís de Cullera al 
País Valencià. Un altre fóssil del mateix 
gènere, trobat al Pleistocé de Mallorca i 
assignat a una espécie continental 
(Gasull, 1964b), és també assemblat. 


Helicodontinae sp. B Paul, 1982 Fig.8 

Aquesta espécie es coneix a partir 
d'un ünic motlle intern provinent dels sedi- 
ments inferiors de Cala Salada (Paul, 
19822). Les voltes són fortament aquilla- 
des, l'espira és baixa, l'ombilic estret, i el 
peristoma és precedit per una constricció 
anular. 

La forma general d'aquest fòssil 
recorda Trissexodon constrictus (Boubée, 
1836), endemisme dels Pirineus bascos, 
però aquest darrer presenta una obertura 
més complexa. Més assemblat és Atena 
quadrasi (Hidalgo, 1885), endèmic de les 
serres diàniques al sud del País Valencià. 
Encara que caldrà disposar de més mate- 
rial per a establir-ne la posició taxonòmi- 
ca, sembla probable que aquest fòssil 
representi una espècie d'helicodontí endè- 
mica d'Eivissa, i extingida. 


Helicodontinae sp. C Paul, 1982 Fig.9 
Com l'anterior, aquesta espècie es 
coneix a partir d'un únic motlle intern pro- 
vinent dels sediments inferiors de Cala 
Salada (Paul, 1982a). Se'n distingeix per 
la secció espiral molt més aplanada, as- 
semblant-se a Caracollina lenticula (Fé- 





Fig. 8. L'ünic espécimen conegut de «Helicodontinae sp. B», de Cala Salada. 
The only known specimen of «Helicodontinae sp. B», from Cala Salada. 

russac, 1821), una espécie estesa, per la 
mà de l'home, per tota la regió mediterrà- 
nia (Altaba, 1992). Probablement es tracti 
també d'un endemisme pitiüsic extingit. 


Ariantinae sp. A Paul, 1982 Fig. 10 
Aquesta espécie recorda bastant a 
una Sphincterochila en la forma general, 
peró presenta un ombilic eixamplat, unes 
estriacions transversals curvades cap 
enrera, regulars i primes, i una obertura 
fortament oblícua, rodejada en bona part 
per un peristoma força reflectit. Es coneix 
a partir de dos motlles interns procedents 
dels sediments inferiors de Cala Salada: 
el primer consta només de la part inferior 
de la conquilla (Paul, 1982a), mentre que 
el segon és complet, encara que té 


d 

l'ombilic parcialment obturat per concre- 
cions calcàries. 

L'estudi d'aquests materials permet 
afirmar que es tracta d'una espècie fòssil 
encara no descrita. S'assembla a les 
espécies recents del génere Chilostoma 
en la forma de la darrera volta, encara 
que se'n distingeix netament per l'elevació 
i bombament de l'espira. Es probable que 
pertanyi al gènere Tacheocampylaea, 
conegut fins ara únicament de Còrsega i 
Sardenya. 


Iberellus cf. minoricensis (Mittre, 1842) 
Fig. 11 

Una espècie del gènere Iberellus 
propera a /. minoricensis es coneix a par- 
tir d'un únic motlle intern parcial provinent 
dels sediments inferiors de Cala Salada 


b 





Fig. 9. L'únic espècimen conegut de «Helicodontinae sp. C», de Cala Salada. 
The only known specimen of «Helicodontinae sp. C», from Cala Salada. 

(Paul, 1982a), i d'una conquilla sencera, 
una altra de fragmentada i uns pocs 
motlles interns procedents de la Cova de 
Ca Na Reia (Paul, 1984). Els fóssils es 
distingeixen clarament, però, per una 
major globositat, una obertura més per- 
pendicular a l'eix d'enrotllament, i un 
peristoma més potent. 

El gènere /berellus és endèmic de 
les Balears, i /. minoricensis ho és de les 
Gimnèsies, on ha donat lloc a diverses 
subspècies (Jaeckel, 1952; Colom, 1978, 
Altaba, 1991, 1992). El nom «Helix com- 
panyonii Aleron, 1837» és un nomen 
nudum aplicat a la mateixa espécie, 
introduida en temps histórics en alguns 
indrets de la costa del Principat: Port 
Vendres, Barcelona i Tarragona (Haas, 
1929; Altaba, 1991). És un fòssil frequent 
a Mallorca, Menorca i Cabrera (Mercadal 
et al., 1970; Cuerda, 1975, 1976). A les 
Pitiüses és molt localitzat, i no s'ha trobat 

en cap jaciment, per la qual cosa es pot 
afirmar que hi ha estat introduida per 
l'home (Gasull, 1984). Els fòssils eivis- 
sencs, doncs, molt probablement repre- 
senten una espécie endémica, vicariant 
de /. minoricensis i desapareguda abans 
de l'arribada dels humans a les Pitiüses. 


Iberellus pityusensis (Bofill i Aguilar- 
Amat, 1924) Fig. 12 

Descrita originalment de les Illes 
Bledes i d'Eivissa (Bofill i Aguilar-Amat, 
1924), aquesta espécie ha estat quasi 
sempre considerada com una raga local 
de l'anterior. El fet de que /. minoricensis 
estigui representat per una espècie fòssil 
i vicariant, la qual apareix en companyia 
de /. pityusensis, contradiu aquesta 
agrupació taxonòmica. 

1. pityusensis viu en diversos illots de 
la banda de ponent, i ha estat trobada en 
estat fòssil a les eolianites de la darrera 





Fig. 10. Motlle incomplet de «Ariantinae sp. A», de Cala Salada. 
incomplete mould of «Ariantinae sp. A», from Cala Salada. 

glaciació o postglaciars de la costa sud de 
la Badia de Sant Antoni, als nivells 
inferiors del jaciment d'Es Pouàs i a la 
Cova de Ca Na Reia. També es coneix de 
sediments a la costa oriental de Formen- 
tera (Escandell i Colom, 1960; Colom, 
1962). Existeix una diferenciació més o 
menys marcada entre els exemplars de 
diverses d'aquestes localitats, la qual hau- 
rà d'esser reconeguda amb la descripció 
formal de subspécies, de la mateixa ma- 
nera que s'esdevé amb /. minoricensis i 
les espécies de Trochoidea (Xerocrassa). 

La preséncia de /. pityusensis a la 
Cova de Ca Na Reia es limita a un motlle 
intern, identificat préviament com a Theba 
pisana (Müller, 1774) de manera provisio- 
nal (Paul, 1984). El génere Theba és propi 
del Magrib i de les illes macaronésiques, 
on es coneix com a fòssil pleistocènic 
(Biberson i Jodot, 1965, Gittenberger i 
Ripken, 1987). Una espècie del gènere, 

T. pisana, ha expandit enormement la 
seva distribució amb el transport humà, 
essent avui un dels elements més banals 
de totes les faunes mediterrànies (Altaba, 
1991, 1992). La citació d'aquesta espècie 
introduida al Pleistocè de Menorca (Mer- 
cadal et al., 1970) representa, amb tota 
certesa, un error de datació o d'identifica- 
ció de les conquilles. 


Allognathus sp. 

A la Cova d'En Jaume Orat s'han re- 
collit diverses conquilles d'una espècie 
d'aquest gènere (considerat sovint com a 
subgènere d'/berellus). L'única espècie 
coneguda fins ara és Allognathus graell- 
sianus (Pfeiffer, 1824), un endemisme de 
la Serra de Tramuntana de Mallorca 
(Gasull, 1964a; Altaba, 1991). Els fóssils 
eivissencs són distints, i representen una 
espécie desapareguda, vicariant a les 
Pitiüses. 





gam 
cese we? 





Fig. 11. lberellus cf. minoricensis, de la Cova de Ca Na Reia. 


Iberellus cf. minoricensis, from Cova de Ca Na Reia. 

Otala cf. punctata (Müller, 1774) Fig.13 
Hom coneix aquesta espécie a partir 
de molts motlles interns parcials i uns 
pocs fragments de conquilla, provinents 
tots de la Cova de Ca Na Reia (Paul, 
1984). Tots els motlles interns mostren la 
forma característica del gènere Otala, 
mentre que els fragments de conquilla 
conserven solcs espirals i restes d'un 
patró de taques blanques repujades. 
Aquests fòssils s'assemblen més a 
O. punctata que no a O. lactea (Müller, 
1774), la qual és molt parescuda però 
ateny una mida menor, presenta més 
solcs espirals i té un patró de coloració 
menys densament tacat. Ambdues espé- 
cies viuen actualment a les Gimnésies, 
per bé que només la primera es troba 
també a les Pitiuses (Paul, 1982b; Gasull, 


1984); ambdues, peró, han estat introdui- 
des artificialment en diversos indrets de la 
Mediterrània occidental, i per aquesta via 
han arribat a les Balears (Altaba, 1992). 
De tota manera, els fóssils eivissencs són 
distints, principalment per l'escultura espi- 
ral força més marcada i apretada: això 
indueix a pensar que es tracta d'una es- 
pècie diferent, exclusiva del pleistocè pi- 
tiús. Al Pleistocè inferior de Menorca ha 
estat trobada una altra espècie d'Otala 
(Bourrouilh i Magné, 1963, Mercadal et al., 
1970), clarament relacionada amb aquesta. 


Helix ct. aspersa (Múller, 1774) Fig. 14 

Els exemplars del gènere Helix no 
són rars als sediments inferiors de Cala 
Salada i a la Cova de Ca Na Reia (Paul, 
1982a, 1984). La majoria dels espèci- 





Fig. 12. iberellus pityusensis, motlle intern procedent de la Cova de Ca Na Reia. 
Iberellus pityusensis, internal mould from Cova de Ca Na Reia. 


C.R.C. Paul i C.R. Altaba, Els mol luscs terrestres fòssils de les llles Balears 


mens són motlles interns, peró a amb- 
dues localitats es conserven algunes con- 
quilles, que difereixen dels individus re- 
cents per tenir la conquilla més delicada, 
l'escultura superficial formada per arru- 
gues predominantment paral.leles al 
peristoma, i la coloració consistent en 
bandes longitudinals fosques, contínues i 
ininterrompudes. 

Actualment H. aspersa té una distri- 
bució enorme, essent un dels caragols 
més escampats arreu del món per l'acció 
humana; sembla originari d'Europa occi- 
dental. A les Balears és certament 
introduit (Altaba, 1992): els fòssils regis- 
trats del Pleistocé de Menorca (Mercadal 
et al., 1970) i Mallorca (Cuerda, 1975), s 
és que són verament prehumans, podrien 


a 

representar una espécie distinta. De fet, hi 
ha espécies endémiques de Helix a 
d'altres illes mediterrànies, una d'aques- 
tes, H. tristis Pfeiffer, 1845, endèmica de 
Còrsega i únic representant del subgè- 
nere Tyrrhenaria, és més semblant als 
fòssils eivissencs, tant pel gruix i la forma 
de la conquilla, com per l'escultura i colo- 
ració de la mateixa. Sembla, doncs, que 
els Helix del Pleistocè pitiús són una 
espécie distinta, d'afinitat tirrénica. 


Trochoidea (Xerocrassa) spp. 

Les Xerocrassa són un dels ele- 
ments més característics de la fauna 
malacològica terrestre de les Pitiüses, per 
llur abundància i l'extrema diversificació 
en formes locals ben caracteritzades 





Fig. 13. Otala cf. punctata de la Cova de Ca Na Reia: (a, b) un motlle intern complet, i (c) un altre motlle 


intern mostrant l'obertura. 


Otala cf. punctata from Cova de Ca Na Reia: (a, b) a complete internal mould, i (c) another internal mould 


showing the aperture. 


158 


(Gasull, 1964c; Colom, 1978; Altaba, 
1991). Hom pot agrupar aquestes pobla- 
cions en quinze subspécies geográfiques 
recents de T. (X.) ebusitana (Hidalgo, 
1869) i quatre de T. (X.). caroli (Dohrn i 
Heynemann, 1862), més petita i arrodo- 
nida (Schróder, 1978, 1984), a les quals 
cal afegir quatre formes fóssils (Sacchi, 
1954; Paul, 1984). 

Aquesta diferéncia en la variabilitat 
de les dues espècies ha estat interpretada 
per Schròder (1984) com a prova de que 
T. (X.) caroli hauria divergit de l'altra re- 
centment: mentre que T. (X.) ebusitana 
es troba en illots separats per freus de 40 
m o més de fondària, tots excepte un dels 
habitats per T. (X.) caroli ho estan per 
estrets que no superen els 30 m, que 
correspon al nivell de la mar fa uns 
10,000 anys. Aquest argument suposa 


Fig. 14. Helix cf. aspersa, de Cala Salada. 
Helix cf. aspersa, from Cala Salada. 

que l'home no ha afectat aquestes distri- 
bucions, i que el fet de que quasi enlloc 
convisquin té una causa natural. A més, 
es contradiu amb l'existència de fòssils de 
T. (X.) caroli a la base de l'eolianita 
mitjana de Cala Salada (Paul, 1982a), i a 
la Cova de Ca Na Reia (Paul, 1984), on 
les conquilles estan molt ben conserva- 
des i poden no esser tan antigues: cal 
trobar una altra explicació al patró de 
distribució espacial i temporal d'aquests 
caragols. 

De tota manera, l'agrupació de les 
Xerocrassa de les Pitiüses en dues 
espècies implica que, efectivament, T. 
(X.) ebusitana és més antiga que no T. 
(X.) caroli, aquesta taxonomia, però, és 
defensable només com a criteri utilitari, i 
és emprada en aquest treball per raons 
operatives i de forma provisional. 

Trochoidea (Xerocrassa) ebusitana 
ebusitana (Hidalgo, 1869) Fig. 15 

Aquesta espécie és la segona més 
comuna als sediments inferiors de Cala 
Salada, i també es coneix a partir d'uns 
pocs espécimens de la Cova de Ca Na 
Reia (Paul, 1982a, 1984). Les conquilles 
varien des d'una forma aplanada amb un 
ombilic obert, típica de la raga nominal, a 
una de més globular, que s'assembla a la 
subspécie T. (X.) e. scopulicola (Bofill i 
Aguilar-Amat, 1924). Conquilles sem- 
blants es troben en nombrosos dipòsits 
fossilífers més recents (Sacchi, 1954, 
Schróder, 1978). Actualment T. (X.) e. 
ebusitana viu a Eivissa i Formentera, en- 
cara que al nord-est d'Eivissa és substi- 
tuida per la raça carenada T. (X.) e. ortizi 
(Gasull, 1964). 

Trochoidea (Xerocrassa) ebusitana 
canalensis (Sacchi, 1954) Fig. 16 

La localitat típica d'aquesta sub- 
spécie consisteix en sediments molt poc 
consolidats, probablement postglaciars, a 
La Canal, al sud d'Eivissa, en una àrea 
avui molt alterada. Es caracteritza per la 
gran mida de la conquilla, amb un perfil 
baix, quasi discoidal, i un ombilic ben am- 
ple; és la forma més gran de totes les 
Xerocrassa, vivents o fóssils, de les 
Pitiüses. 


Trochoidea (Xerocrassa) ebusitana 
ibizensis (Sacchi, 1954) 

Procedeix de diversos jaciments de 
les costes nord-oriental i sud-central 
d'Eivissa, en sediments que probablement 
són de la darrera glaciació o postglaciars. 





Fig. 15. Trochoidea (Xerocrassa) ebusitana ebusitana. Motlles interns provinents de Cala Salada: (a- 
c) una forma més cònica similar a la subspècie T. (X.) e. scopulicola, i (d-e) la raça nominal. 
Trochoidea (Xerocrassa) ebusitana ebusitana. Internal moulds from Cala Salada: (a-c) a more conical 
form ressembling the subspecies T. (X.) e. scopulicola, and(d-e) the nominal race. 

Aquesta és una raga intermitja, en quant 
a forma de l'espira i de l'ombilic, entre la 
T. (X.) e. ebusitana típica i més aviat pla- 
na, i la T. (X.) caroli més globular; s'as- 
sembla a la subspécie recent T. (X.) 
scopulicola, peró és més gran. 


Trochoidea (Xerocrassa) ebusitana 
gasulli (Paul, 1984) Fig. 17 

Aquesta subspécie és de forma molt 
diferent a la típica, i com que es troba als 
dipósits cavernícoles de la Cova de Ca Na 
Reia juntament amb T. (X.) e. ebusitana, 
pot representar una espècie diferent. És 
molt acostellada i presenta una quilla pro- 
minent, que en alguns punts és reflectida 
verticalment, conferint a la conquilla un 


mm 

aspecte de pagoda. En aquest aspecte 
recorda les Rossmassleria del Magrib, les 
quals tenen, peró, un ombilic diminut, 
recobert pel peristoma en els adults. La 
dita semblanga dugué a citar aquest gé- 
nere exótic d'uns sediments pleistocénics 
de la costa oriental de Formentera 
(Escandell i Colom, 1960; Colom, 1962), 
quan molt probablement es tractava 
d'exemplars d'aquesta o una altra 
subspécie fortament carenada de T. (X.) 
ebusitana. 


Trochoidea (Xerocrassa) caroli (Dohrn i 
Heynemann, 1862) Fig. 18 

Aquesta espécie es troba a la base 
de les eolianites mitjanes de Cala Salada 


o 


Fig. 16: Trochoidea (Xerocrassa) ebusitana canalensis. Exemplar típic, de La Canal. 
Trochoidea (Xerocrassa) ebusitana canalensis. Typical specimen, from La Canal. 

i a la Cova de Ca Na Reia (Paul, 1982a, 
1984), així com a la Cova d'En Jaume 
Orat, i a la majoria d'eolianites de la dar- 
rera glaciació i postglaciars, tant a la costa 
com a l'interior. Les conquilles són típica- 
ment més petites, més globuloses, amb 
un ombilic més estret i amb estries de 
creixement més grolleres que les de les 
formes agrupades en T. (X.) ebusitana. 
Generalment viu en àrees on les precipi- 
tacions anuals no arriben als 450 mm 
(Schróder, 1984). 


Trochoidea (Xerocrassa) caroli lidiae 
(Sacchi, 1954) Fig. 19 

Descrita com a subspècie de T. (X.) 
ebusitana, creiem més correcte conside- 
rarla una raca gegant de T. (X.) caroli, 








degut a una major semblança general, i al 
fet de que a Cala Xucla apareix junt amb 
T. (X.) e. ebusitana. Es troba a les eoliani- 
tes de diverses localitats de la costa sep- 
tentrional d'Eivissa, l'edat d'aquests dipò- 
sits és incerta, però com que només 
contenen formes de Xerocrassa molt ben 
conservades i encara amb la coloració 
original, sembla que són de la darrera gla- 
ciació o postglaciars. La conquilla és glo- 
bular i l'ombilic petit, i ateny una mida molt 
superior a la de qualsevol altra subspècie 
de T. (X.) caroli. 


Trochoidea (Xerocrassa) sp. Paul, 1982 

Un ünic exemplar d'aquesta forma va 
esser trobat a Cala Salada el 1975 (Paul, 
1982a). S'assembla a T. (X.) ebusitana 





> 





Fig. 17: Trochoidea (Xerocrassa) ebusitana gasulli de la Cova de Ca Na Reia. 
Trochoidea (Xerocrassa) ebusitana gasulli from Cova de Ca Na Reia. 

en la forma general, peró és madur amb 
només 9 mm de diàmetre, mentre que 
tots els exemplars típics trobats al mateix 
indret són, a aquesta mida, clarament 
juvenils, amb periféria angulosa i peris- 
toma tallant. Sense més exemplars 
d'aquesta forma no és possible establir el 
seu estatus taxonómic. 


Preservació dels mol.luscs - 


Els mol.luscs no marins fòssils exhi- 
beixen una varietat de tipus de preser- 
vació, cadascun amb la seva pròpia histò- 
ria de formació. Encara que els diversos 
estats de preservació no forneixen una 
guia gaire fiable de les edats dels fòssils, 
es pot generalitzar que els dipòsits més 

recents contenen les conquilles més ben 
preservades, les quals han sofert unes 
alteracions diagenètiques mínimes. Les 
conquilles fòssils presenten les seguents 
formes de preservació: 

a) Conquilles ben preservades, amb 
bandes de colors. Aquest és l'estat típic 
als dipòsits del darrer periode glaciar o 
postglaciar. Normalment les conquilles hi 
han sofert una certa lixiviació i sovint són 
bastant fràgils, però de vegades estan 
inalterades; llur orientació és generalment 
casual. A les Pitiüses només s'hi troben 
espècies encara vivents avui en dia, les 
poques que són autòctones. Cal tenir pre- 
sent, però, que es coneixen alguns frag- 
ments i ocasionalment algunes conquilles 
senceres amb aquest tipus de preservació 
procedents dels dipòsits més antics de la 


b 


Fig. 18: Trochoidea (Xerocrassa) caroli caroli, de la Cova de Ca Na Reia. 
Trochoidea (Xerocràssa) caroli caroli, from Cova de Ca Na Reia. 

Cova de Ca Na Reia i, molt rarament, de 
Cala Salada, aixf com de la Cova d'en 
Jaume Orat. e 

b) Conquilles uniformement grisen- 
ques, sense traces de la coloració origi- 
nal. Aquestes conquilles normalment 
tenen els detalls de la superfície i les 
estructures internes, tals com les estries 
de creixement, ben preservats. Es troben 
exemples ocasionals d'aquest tipus de 
preservació a diverses espécies, peró no 
és característic de cap grup taxonòmic, ni 
de cap de les localitats estudiades. El 
procés que produeix el color gris fosc no 
es coneix, peró sembla haver protegit les 
conquilles d'una dissolució diagenética 
posterior. Les conquilles més ben conser- 
vades de la Cova de Ca Na Reia i, espe- 
cialment, de Cala Salada, presenten 
aquest tipus de preservació, que també 


es coneix als mol.luscs no marins eocens 


de l'illa de Wight, a Anglaterra. 

c) Motlles naturals. Aquests poden 
retenir traces de la conquilla o bé, alterna- 
tivament, l'exosquelet pot haver estat 
dissolt completament. Aquesta forma de 

preservació és característica dels dipòsits 
més antics, particularment de Cala Sala- 
da, però també de la Cova de Ca Na 
Reia, i de diversos dipòsits de les Gimnè- 
sies. En el cas més senzill, les conquilles 
s'ompliren, totalment o parcial, amb sedi- 
ments que després es varen encimentar 
prou com per a retenir la forma del fòssil, 
abans de la lixiviació del material de la 
conquilla o durant aquest fenomen. 

A Cala Salada es dóna una modifi- 
cació d'aquest procés: moltes conquilles 
foren enterrades amb poc o gens de 
sediment a dins, i després foren rebos- 
sades amb cristalls de calcita. Un cop 
format el rebossat, les conquilles es varen 
dissoldre. Els sediments que les incloien 
no estaven en general consolidats, de 
manera que a la majoria dels casos no hi 
ha traces de la cavitat deixada per les 
restes de la conquilla, és a dir, no hi ha 
motlles externs. A uns pocs llocs, però, 
els sediments estaven prou ben encimen- 
tats com per a suportar la cavitat deixada 
per la conquilla dissolta, permetent que 
aquesta cavitat s'omplís amb cristalls de 


Fig. 19: Trochoidea (Xerocrassa) caroli lidiae, de les eolianites de Cala Xucla. 
Trochoidea (Xerocrassa) caroli lidiae, from the eolianites at Cala Xucla. 

calcita que la rebliren, sense donar lloc a 
un espat neomòrfic. Als nivells més baixos 
de Cala Salada la lixiviació de la calcàrea 
interna de les conquilles s'hi ha incrustat, 
degut a la compactació posterior dels 
sediments. 

És probable que a Cala Salada mol- 
tes de les conquilles que careixen d'un 
rebliment sedimentari fossin enterrades 
quan els caragols eren vius, per tal de 
suportar periodes d'estivació o d'hiverna- 
ció, i que hi morissin. Així, dos exemplars 
de Rumina retenen els seus epifragmes 
(fig. 5f, g), la qual cosa indica que ells 
mateixos s'havien enterrat al sediment, 
probablement durant l'estiu calent. Altres 
dos exemplars de la mateixa espécie 
retenen encara ous calcaris dintre de llurs 
conquilles (Paul, 19822). 


L'edat dels dipósits 

A cap indret de les Pitiüses s'ha vist 
una successió completa a través del 
pleistocé, de manera que establir una 
seqüència i datar els dipòsits aillats és 
una tasca molt difícil. No obstant aixó, es 
pot establir de manera inequívoca alguna 
prova de les edats relatives de les faunes 
de mol.luscs, encara que els principals 
indicis d'aquestes edats procedeixen de la 
correlació amb les seqüéncies de les 
Gimnésies. 

A Cala Salada hom pot observar una 
seqüéncia de tres eolianites separades 
per dues séries de sediments i códols; 
tota aquesta successió se situa, sense 
cap dubte, per sota dels dipósits pleisto- 
cénics més joves que només lliuren 
exemplars de Xerocrassa. Dintre de la 
badia de Cala Salada es troba una fauna 
rica de mol.luscs als sediments i als 
códols, i a la base de l'eolianita mitjana; la 
resta de la successió no hi és. En base 
a l'evidéncia de només aquesta secció, hi 


ha una fauna diversa més antiga, preser- 
vada quasi totalment com a motlles 
interns, i que també està amplament se- 
parada estratigráficament d'una fauna 
més jove i molt monótona de conquilles 
ben conservades, sovint amb llurs patrons 
de coloració. 

A la Cova de Ca Na Reia també es 
troben molts dels elements de la fauna 
antiga, sovint preservats com a motlles 
interns desproveits de qualsevol material 
de la conquilla. L'estat de preservació, 
però, és força variable als dipòsits caver- 
nícoles. D'altra banda, prop de la base de 
la secció d'Es Penyals, hi ha motlles 
interns de T. (X.) caroli sense cap traga 
de conquilla, en un horitzó de sòl conso- 
lidat que pot esser d'edat similar. 

Tots els sediments més recents amb 
mol.luscs terrestres fóssils inclouen 
només espécies endémiques que viuen 
actualment, normalment tan sols formes 
de Xerocrassa. Sovint hi ha diversos 
horitzons amb mol.luscs, peró no sembla 
que es formessin abans de la darrera 
glaciació. Hom pot concloure, doncs, que 
la fauna de mol.luscs terrestres d'Eivissa 
inclou un conjunt més antic i més divers, 
amb Tudorella, Rumina, Otala, Helix, i 
altres géneres que són absents d'una fau- 
na més recent i monótona, constituida per 
diverses formes de Xerocrassa, i molt 
rarament amb Oxychilus pityusanus i 
Iberellus pityusensis. 

A les Gimnésies es troba una se- 
qüéncia similar i hi ha una major evidéncia 
per a les edats, encara que cal afinar les 
interpretacions actuals. La fauna més 
antiga, preservada extensament en 
sediments i eolianites ben consolidats, en 
la forma de motlles sense cap material de 
conquilla, és diversa i inclou Tudorella, 
Otala i una forma molt gran de Rumina. 
Hom considera que una gran part 

d'aquesta fauna s'extingí a comença- 
ments de la glaciació Mindel (Cuerda, 
1975). Per sobre d'aquest episodi, es tro- 
ben faunes moderadament diverses, amb 
preséncia de Mastus pupa, i on les con- 
quilles estan generalment ben preser- 
vades; aquesta fauna amb Mastus és 
característica del Würm i de l'interglacial 
anterior, i possiblement sigui més antiga 
(Mercadal et al, 1970). Finalment hi ha 
una fauna tardiglaciar i postglaciar, on es 
troben només aquelles espécies autócto- 
nes que són endemismes encara vivents. 

A Eivissa no es coneix cap Mastus, 
peró llevat d'aixó la successió és similar, 
encara que amb episodis més distintius. 
La fauna més antiga de les Pitiüses pot 
esser del Pleistocé inferior, o fins i tot del 
Pliocé, peró aquesta datació no és de cap 
manera definitiva. A ambdós grups d'illes 
sembla que hi ha extincions en massa, 
possiblement durant o abans de la darrera 
glaciació, els supervivents d'aquests es- 
deveniments serien els elements nadius 
de la fauna malacològica actual. Des de 
l'arribada dels humans, i de manera vo- 
luntária o accidental, el nombre d'espé- 
cies de caragols terrestres a les Balears 
ha sofert un increment extraordinari 
(Altaba, 1992). 

En general, la história dels vertebrats 
fòssils a les Balears presenta paral-le- 
lismes amb la dels mol-luscs terrestres. A 
Eivissa hi havia una fauna moderadament 
diversa en el Pleistocè inferior, una extin- 
ció en massa eliminá totes les espécies 
llevat de la sargantana endémica, i final- 
ment l'home hi introduí un seguit de ma- 
mífers, rèptils i amfibis (Florit et al., 1989). 

De moment només es pot especular 
sobre les causes dels episodis d'extinció 
en massa: hom pot pensar en un canvi 
climátic, o en una erupció volcánica (Florit 
et al., 1989). El fet és que sembla que n'hi 

hagué un de molt important a totes les 
Balears, que afectà tant els vertebrats 
terrestres com als molluscs no marins. 
Aixó suggereix que les extincions no es 
degueren a causes locals, sinó a un esde- 
veniment principal, que afectá tot l'arxi- 
pèlag, i de manera particularment intensa 
les Pitiüses. Sigui com sigui, amb aquests 
coneixements es reforça la utilitat dels 
caragols terrestres fóssils per a establir 
correlacions. 


Implicacions biogeográfiques 

Les Balears han estat un ambient 
insular per als mol:luscs no marins des de 
fa molt de temps. Els canals que separen 
els dos grups principals d'illes, entre elles 
i amb el continent, tenen una fondària de 
l'ordre d'un kilómetre, molt superior a la 
davallada màxima del nivell de la mar 
durant les glaciacions quaternàries, durant 
aquests periodes freds, totes les Pitiüses 
i totes les Gimnésies es degueren reunir 
en dues illes extenses, que haurien romàs 
quasi tan distants d'altres terres emergi- 
des com ho estan avui. La dissimilaritat 
faunística en el Quaternari mitjà i recent 
de les Pitiüses i les Gimnésies corrobora 
aixó (Cuerda, 1976). 

Així doncs, la darrera vegada que 
totes les Balears estigueren unides fou 
durant la crisi messiniana, quan la Medi- 
terránia s'assecà, fa devers cinc milions 
d'anys. Les terres baixes que formarien la 
unió, però, haurien estat una barrera 
infranquejable per als mol-luscs terrestres, 
talment com ara és la mar oberta: un de- 
sert salabrós i extens, análeg a les vore- 
res de la Mar Morta actual, hauria estat 
un ambient hóstil a qualsevol organisme 
susceptible de dessecació (Altaba, 1993). 

La similitud de la fauna malacológica 
terrestre de les Pitiuses amb la de les 
Gimnésies, o amb la de qualsevol altre 

territori, només pot esser explicada de 
dues maneres: o bé acceptant la possi- 
bilitat d'una dispersió ultramarina, o bé 
reculant encara més en el temps, fins a 
finals de l'Oligocé, abans de la desmem- 
bració de terrenys que comportà la 
formació de la Mediterránia occidental. 
Per a les espècies de caragols terrestres 
fóssils de les Pitiüses (no pas per a qual- 
que grup taxonómic de caragols absent 
d'aquesta fauna), el transport passiu 
mitjangant el vent o els ocells sembla 
altament implausible, i mereix esser des- 
cartat: ni tenen gaire possibilitats desser 
transportats d'aquesta manera, per raó de 
llur pes i comportament, ni llurs distribu- 
cions actuals semblen compatibles amb 
aquests mecanismes de dispersió. 

En canvi, les afinitats faunístiques 
amb altres regions de la Mediterrània oc- 
cidental coincideixen amb les reconstruc- 
cions paleogeogràfiques. més acurades 
disponibles, donant suport a l'única hipò- 
tesi versemblant: que l'origen de les dis- 
juncions biogeogràfiques rau precisament 
en un fenomen de vicariança, originat per 
la fragmentació successiva del que havia 
estat una àrea contínua fa devers 30 
milions d'anys (Cardona i Contandrio- 
poulos, 1977, 1979; Giusti i Manganelli, 
1984; Altaba, 1993). Aquesta interpretació 
difereix d'altres. hipótesis postulades 
anteriorment (Colom, 1978; Alcover et al., 
1981), peró creiem que s'ajusta molt 
millor a les dades obtingudes fins ara. 

Les relacions de la fauna de mol- 
luscs terrestres fóssils de les Pitiüses es 
poden dividir en tres grups principals, que 
no són mütuament exclusius, i que con- 
corden amb la história geológica de la 
Mediterrània occidental. Primer, hi ha 
aquelles espècies estretament empa- 
rentades amb d'altres pròpies de les 
Gimnèsies: Trochoidea (Xerocrassa), 


Boll. Soc. Hist. Nat. Balears, 35 (1992) 


Iberellus, Tudorella, Oestophora, Otala, 
Allognathus, Oxychilus i Limax, segon, les 
que tenen espècies properes al bloc cor- 
so-sard: Tudorella, Oestophora, Tacheo- 
campylaea i Helix, i tercer, aquelles altres 
relacionades amb la fauna del vessant 
mediterrani meridional de la Península 
Ibèrica: Tudorella, Oestophora, Helicodon- 
tinae sp. B, Sphincterochila, Otala i 
Trochoidea (Xerocrassa). La importància 
relativa de cadascun d'aquests compo- 
nents no es pot ponderar amb el conei- 
xement taxonòmic actual, encara impre- 
cís, de moltes espècies fòssils de les 
Pitiúses. Hi ha d'altres espècies el signi- 
ficat de les quals resta per esbrinar, com 
són els representants de Leiostyla, 
Rumina i Helicodontinae sp. C. 

No està gens clar qué tenen en 
comú les espécies que varen sobreviure 
l'episodi d'extinció en massa: es des- 
coneix l'existéncia de cap conducta espe- 
cial, o adaptació particular, que pogués 
afavorir la supervivéncia dels endemismes 
vivents. La causa de l'esdeveniment, pe- 
ró, podria haver estat un nivell marí ele- 
vat, comportant una área terrestre redui- 
da, i potser acompanyat d'un canvi climà- 
tic sobtat, amb una disminució important 
en les precipitacions. Certament, els 
endemismes actuals viuen en molts illots 
força petits. L'evidència geológica, però, 
no aporta proves a favor d'aquesta, ni de 
cap altra hipòtesi. 

Finalment, la diversificació en races 
locals de les espècies nadives de 
Trochoidea (Xerocrassa) planteja impor- 
tants questions biogeogràfiques. Està clar 
que l'aillament geogràfic n'ha estat la cau- 
sa principal (Altaba, 1991, 1992). Ara bé, 
les diferéncies morfológiques semblen 
tenir una causa adaptativa, almenys en 
certs casos, i basant-se en comparacions 
amb altres grups de caragols terrestres. 

Aixf, a Bermuda (Gould, 1969, 1971a, b) 
i Jamaica (Goodfriend, 1983) es varen de- 
senvolupar races locals que probable- 
ment reflecteixen les condicions climà- 
tiques prevalents; en el cas de Jamaica, 
hi ha una bona correlació entre la mida de 
la conquilla de Pleurodonte i les precipi- 
tacions mitjanes. És probable que a Eivis- 
sa existeixi un patró similar, on les races 
gegantines de T. (Xerocrassa) i Iberellus 
podrien indicar condicions més humides. 
D'igual manera, el desenvolupament de 
races carenades de T. (Xerocrassa) pot 
indicar unes condicions més eixutes i un 
increment dels hàbits d'aficar-se en els 
crulls (Altaba, 1992). De tota manera, 
aquestes idees requereixen molta més 
recerca abans que es puguin confirmar. 

